રફાલ ડિલ અંગેના વિવાદ વચ્ચે હવે વધુ એક ચોંકાવનારો મામલો સામે આવ્યો છે. એક તરફ વિપક્ષોનો આરોપ છે કે પીએમ મોદીની આગેવાનીમાં થયેલા નવા સોદામાં સરકારી કંપની હિન્દુસ્તાન એરોનોટિક્સ લિમિટેડ (એચએએલ)ની અવગણના કરવામાં આવી અને તેના સ્થાને અનિલ અંબાણીની કંપનીને ફાયદો કરી આપવાાં આવ્યો છે. જ્યારે અગાઉની યુપીએ દ્વારા થયેલી ડિલમાં એચએએલ સામેલ હતી. એવામાં એચએએલના કહેવા પ્રમાણે તેને ખબર જ નહોતી કે અગાઉનો રફાલ સોદો ભાજપના નેતૃત્વવાળી એનડીએ સરકારે રદ કરી નાખ્યો છે અને નવેસરથી રફાલ માટે દ’સૉ એવિએશન સાથે સોદો કરવામાં આવ્યો છે.